SYNTEC ประกาศกำไร Q2/60 เพิ่มขึ้น 31.60% พร้อมปันผล 0.04 บ./หุ้น XD 22 ส.ค.นี้
SYNTEC ประกาศกำไร Q2/60 เพิ่มขึ้น 31.60% มาที่ 262.58 ลบ. จากปีก่อนมีกำไร 199.53 ลบ. หลังรายได้ธุรกิจก่อสร้างพุ่ง ขณะที่งวด 6 เดือนแรกกำไรเพิ่มขึ้น 19.56% มาที่ 514.28 ลบ. จากปีก่อนมีกำไร 430.15 ลบ. พร้อมปันผล 0.04 บ./หุ้น XD 22 ส.ค.นี้ กำหนดจ่าย 8 ก.ย.60
11 ส.ค. 2560

บริษัท ซินเท็ค คอนสตรัคชั่น จำกัด (มหาชน) หรือ SYNTEC รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทมีผลกำไรเพิ่มขึ้น เนื่องจากมีอัตรากำไรขั้นต้น ธุรกิจก่อสร้างเพิ่มขึ้นจากร้อยละ 17.70 เป็นร้อยละ 20.78 หรือเพิ่มขึ้น 145 ล้านบาท ขณะที่ธุรกิจให้บริการห้องเพิ่มขึ้นจากร้อยละ 27.67 เป็นร้อยละ 28.64 หรือเพิ่มขึ้น 5 ล้านบาท
พร้อมกันนี้บริษัทประกาศจ่ายปันผลจาก งวดดำเนินงานวันที่ 1 ม.ค. 2560 ถึงวันที่ 30 มิ.ย.2560 เป็นเงินสดจำนวน 0.04 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.2560 และกำหนดจ่ายเงินปันผลในวันที่ 8 ก.ย.2560